I Ølensjøen ligger kommunesenteret og kommuneadministrasjonen. Der ligger Ølen videregående skole, bibliotek, idrettshall, svømmehall, sykehjem og landets største privateide slakteri, Fatland Slakteri. De to kommunene Etne og Vindafjord har felles lensmannsdistrikt med kontor i Ølensjøen. Regionsenteret Ølensjøen har en rik og mangfoldig flora av butikker med blant annet et stort møbelsenter, hagesenter, klesforretninger, urmaker, flere frisørsalonger og to små kjøpesenter.